কনকচাঁপা (জন্ম: ১১ সেপ্টেম্বর, ১৯৬৯) বাংলাদেশের একজন প্রথিতযশা ও জনপ্রিয় কণ্ঠশিল্পী, যার গান এখনো কোটি শ্রোতার মুখে মুখে। তিনি রাজনীতির সাথেও যুক্ত রয়েছেন। একাদশ সংসদ নির্বাচনে সিরাজগঞ্জ-১ কাজিপুর আসনে বাংলাদেশ জাতীয়তাবাদী দল মনোনীত প্রার্থী ছিলেন।   জন্ম  কনকচাঁপা ১১ সেপ্টেম্বর, ১৯৬৯, সালে ঢাকায় জন্ম গ্রহণ করেন। কিন্তু তার দাদা বাড়ী সিরাজগঞ্জের কাজিপুরে। তবে কনক চাঁপা বেড়ে উঠেছেন ঢাকায়। তার বাবা আজিজুল হক মোর্শেদ। পাঁচ ভাই বোনের মধ্যে কনক চাঁপা তৃতীয়।   সঙ্গীত জীবন  চলচ্চিত্র, আধুনিক গান, নজরুল সঙ্গীত, লোকগীতি সহ প্রায় সবধরনের গানে তিনি সমান পারদর্শী। বর্তমানে প্লে-ব্যাক সিঙ্গার হিসেবে তিনি নিয়মিত কাজ করে যাচ্ছেন। তিনি ৩৪ বছর ধরে সংগীতাঙ্গনে সমানতালে কাজ করে যাচ্ছেন।এ পর্যন্ত তিনি চলচ্চিত্রের তিন হাজারেরও বেশি গানে কণ্ঠ দিয়েছেন। প্রকাশিত হয়েছে ৩৫টি একক গানের অ্যালবাম। চলচ্চিত্রের গান নিয়ে তার সর্বশেষ প্রকাশিত অ্যালবাম ‘আবার এসেছি ফিরে। বাংলাদেশের জনপ্রিয় অভিনেত্রী শাবনূরের প্রায় প্রতিটি গানেই কনক চাঁপা কণ্ঠ দিয়েছেন।তার গান মানেই তুমুল শ্রোতাপ্রিয়।   লেখক জীবন  গানের পাশাপাশি লেখক হিসেবেও কনকচাঁপার সুখ্যাতি রয়েছে। ২০১০ সালের অমর একুশে বইমেলায় ‘স্থবির যাযাবর’, ২০১২ সালের অমর একুশে বইমেলায় ‘মুখোমুখি যোদ্ধা’ ও ২০১৬ সালের অমর একুশে বইমেলায় ‘মেঘের ডানায় চড়ে’ নামে তিনটি বই প্রকাশিত রয়েছে। বেশ কয়েকটি জাতীয় দৈনিকে নিয়মিত কলামও লেখেন তিনি। ২০২০ সালে জীবনী মূলক বইকাটা ঘুড়ি প্রকাশিত হয়েছে।   সঙ্গীত সাধনা  কনকচাঁপা বাংলাদেশের একজন বিখ্যাত কণ্ঠশিল্পী বশীর আহমেদের ছাত্রী। দীর্ঘদিন তার কাছে উচ্চাঙ্গ, নজরুল সঙ্গীতসহ অন্যান্য ভারতীয় সঙ্গীতের তালিম নিয়েছেন। তবে আজ এই পর্যায়ে আসার জন্য তিনি সব সময় তার পিতা আজিজুল হক মোর্শেদ ও স্বামী মইনুল ইসলাম খান—এ দুজনের অবদানকেই অগ্রগণ্য করেন।   প্রকাশিত এ্যালবাম সমূহঃ-    একক এ্যালবামঃ   আমার মনের বাসনা  আবার এসেছি ফিরে  আকাশের ঐ মিটি মিটি তারা  আমার প্রেম  আমার প্রিয় গান-১  আমার প্রিয় গান-২  আমি নই সেই বনলতা সেন  অন্তরে সুখ নাই  আড়ালে  বাঁশী  বিরহের স্বরলিপি  চোখের জলে  দিন যায় কথা থাকে  এই মন তোমাকে দিলাম  এই সুন্দর ফুল  এক সাগর রক্তের বিনিময়ে  একটা গান লিখো  গান গেয়ে পরিচয়  গানে গানে পরিচয়  গানের খাতায় স্বরলিপি  হারানো দিনের গান-১  হারানো দিনের গান-২  কে যাস রে  কি লিখি তোমায়  কোকিলা  কত যে কথা ছিল  লোকে বলে প্রেম  মধু মালতি  মন যদি ভেঙে যায়  মনে আগুন জ্বলে  মনের দুয়ারে দাঁড়িয়ে  ও আমার দেশের মাটি  পরানের বন্ধু  পদ্ম পুকুর  পদ্ম পাতা  প্রেম  প্রেমের নাম বেদনা  প্রিয়তমা  নিশি জাগা চাঁদ  অপেক্ষায় থেকো  সাগরের তীর থেকে  শাওনো রাতে  তাল পাতার বাঁশি  তোমারে ভাল বেসেছি  তুমি আমার জীবন  ভালবাসা ভালবাস   যৌথ এ্যালবামঃ    তোমারে লেগেছে ভালো  চোখের পলক  দুঃখের সানাই  এক মন এক প্রাণ  মন সারেং  ইতিহাস হয়ে রবে  জন্ম আমার ধন্য হলো  কষ্ট আমার  এ দেহের প্রাণ তুমি  বরষার বিকেল  আমি ছুয়ে দিলেই  আরশী নগর  বন্ধু মায়া নাই  ভালবাসি তোমাকে  শাহনাজ রহমতউল্লাহ্ ও কনকচাঁপা (আধুনিক বাংলা গান)   জনপ্রিয় কিছু গান   যে প্রেম স্বর্গ থেকে এসে (খালিদ হাসান মিলু এর সাথে)  তুমি আমার এমনই একজন  অনেক সাধনার পরে আমি (খালিদ হাসান মিলু এর সাথে)  অনন্ত প্রেম তুমি দাও আমাকে  তুমি মোর জীবনের ভাবনা (এন্ড্রু কিশোর এর সাথে)  ছোট্ট একটা জীবন (এন্ড্রু কিশোর এর সাথে)  তোমাকে চাই শুধু তোমাকে চাই (এন্ড্রু কিশোর এর সাথে)  ভাল আছি ভাল থেক (এন্ড্রু কিশোর এর সাথে)  আমার নাকেরই ফুল বলে   তোমায় দেখলে মনে হয়  আকাশ ছুঁয়েছে মাটিকে  নীলাঞ্জনা নামে ডেক না  বিরহে পোড়াইলা তুমি আমার এ অন্তর  থাকত যদি প্রেমের আদালত  এমন একটা দিন নাই  আমি মেলা থেকে তাল পাতার  কোন কাননের ফুল গো তুমি (খালিদ হাসান মিলু এর সাথে)  প্রেম হইলো রে বাবুই পাখির বাসা  এছাড়া আরো অসংখ্য জনপ্রিয় গান বা অমর সৃষ্টির শিল্পী তিনি।   গানের তালিকা    পুরস্কার ও সম্মাননা  নারী শ্রেষ্ঠ প্লেব্যাক কণ্ঠশিল্পী হিসেবে রুনা লায়লা ও সাবিনা ইয়াসমিনের পরে তিনিই একাধিক তিনবার জাতীয় চলচ্চিত পুরস্কার লাভ করেন  জাতীয় চলচ্চিত্র পুরস্কার (৩ বার)  বাচসাস চলচ্চিত্র পুরস্কার  দর্শক ফোরাম পুরস্কার ১৯৯৮ এবং ১৯৯৯  প্রযোজক সমিতি পুরস্কার ১৯৯৫  অনন্যা শীর্ষ দশ  প্রথম আলো-মেরিল পাঠক জরিপ (৪ বার) এছাড়া আরো অসংখ্য সম্মান ও পুরস্কারে ভুষিত হন।   তথ্যসূত্র    বহিঃসংযোগ     বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:সেরা গায়িকা বিভাগে মেরিল-প্রথম আলো পুরস্কার বিজয়ী বিষয়শ্রেণী:ঢাকার ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:ঢাকার সঙ্গীতজ্ঞ বিষয়শ্রেণী:ভিকারুননিসা নূন স্কুল এন্ড কলেজের প্রাক্তন শিক্ষার্থী বিষয়শ্রেণী:ঢাকার রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ